wickkiey/tamil-wikipedia-chunked huggingface dataset:
# போனோ நா

**போனோ-நா** (*Bono na*) அல்லது **போனோ நாஹ்** என்பது பரோக்பா மக்களால் கொண்டாடப்படும் பண்டைய பாரம்பரிய திருவிழாவாகும். இது இந்தியாவின் லடாக் ஆரியப் பள்ளத்தாக்கு நிலப்பரப்பு, தா மற்றும் கார்கோன் கிராமங்களுக்கிடையே ஒரு வருட இடைவெளியில் அடுத்தடுத்த ஆண்டுகளில் நடைபெறும் திருவிழாவாகும். இது மக்களும் மினாரோ நிலத்தில் பயிர்கள் நன்கு செழிப்புடன் இருக்க இவர்களின் குல தெய்வங்களுக்கும் கடவுள்களுக்கும் நன்றி தெரிவிக்கும் திருவிழாவாகும்.  
இலாபா என்ற மனிதருடன் திருவிழா தொடங்குகிறது. இலாபா மூதாதையர் கீதத்தை இசைக்க ஆணையிடுகிறது. இலாபாவினுள் கடவுள்களின் ஆவி இறங்கி இத்திருவிழாவினை தொடங்குகிறது.  
இலாபா மலையில் காணப்படும் உயரமான பாறை ஒன்றில் ஒற்றைக் காலில் 24 மணிநேரம் தியானம் செய்கிறார். இவரது தியானத்தின் போது, வெறும் மூன்று கைப்பிடி பார்லி மாவு மட்டுமே சாப்பிடுவார். தியானம் முடிந்ததும், கிராம மக்கள் அவரைச் சுற்றி ஒன்றுகூடி, பல்லவிகள் பாடி, நாட்டுப்புற நடனம் ஆடி, இலாபாவைக் கடவுளாகக் கருதி வழிபடுகிறார்கள். மினாரோவின் பழங்கால சடங்கை நிறைவேற்ற இவர் பூசாரியாக பணியாற்றுகிறார்.  
இதைத் தொடர்ந்து, இவர் நியமன விழா மைதானத்தில் வழிபாட்டாளர்களின் கூட்டத்தை வழிநடத்துகிறார். கிராம மக்கள் இலாபாவை வரவேற்கிறார்கள். அனைவரும் மகிழ்ச்சியுடன் நாட்டுப்புற நடனம் மற்றும் கதைப்பாடலைப் பாடுகிறார்கள்.  
மினாரோ மொழியில் பதினெட்டுப் பாடல்களைக் கொண்டது போனோ-னாவின் பாடல். போனோ-னாவின் பாடல் இரண்டு முக்கிய காரணங்களுக்காகப் புனிதமாகக் கருதப்படுகிறது. முதலாவதாக, இது மினாரோ புராணத்தின் கடைசி எச்சம் மற்றும் இவற்றின் அண்டவியல் தத்துவங்களைக் கொண்டுள்ளது. இரண்டாவதாக, இது மினாரோ மக்களின் வரலாற்றினை நினைவு கூறுகின்றது. கில்கித்திலிருந்து தற்போதைய டா ஹனு பகுதிக்கு இவர்கள் இடம்பெயர்ந்த இடப் பெயர்களின் பட்டியலை இந்தப் பாடல்கள் விளக்குகிறது. இந்நிகழ்வின் கடைசி நாளில், *இலாப்ஸ்கியல்* கதைப்பாடல் பாடப்படுகிறது. இது இவர்கள் உடல் ரீதியாக வாழ்ந்து வெளியேறும் தெய்வங்கள் குறித்தது. நடனக் கலைஞர்கள் தங்கள் தொப்பிகளைக் கழற்றி, தலையில் ஒரு கழுத்துப்பட்டையினை அணிந்துகொண்டு தங்கள் தெய்வங்களை விட்டுப் பிரிந்த துக்கத்தினைக் கொண்டாடுகிறார்கள். இறுதியாக, நடனக் கலைஞர்கள் தங்கள் தெய்வங்களைத் தரிசனம் செய்யத் தொலைதூர இடத்திற்குச் செல்வதன் மூலம் திருவிழா நிறைவடைகிறது.
# போனோ நா

## தோற்றம்

தாவின் பெரியவர்கள், தங்கள் மூதாதையர்கள் முதலில் ஐரோப்பாவிலிருந்து வந்ததாகவும், கில்கித்தின் கிழக்கே உள்ள பூர் பள்ளத்தாக்கில் குடியேறியதாகவும் கூறினர். அங்குதோவின் மூன்று அசாதாரண மகன்கள், கலோ, மெலோ மற்றும் துலோ, பணக்காரர் ஆனார்கள். கில்கித்தின் அரசனிடமிருந்து கொலை தாக்குதலை எதிர்கொண்ட பிறகு, சகோதரர்கள் கலோ, மெலோ மற்றும் துலோ ஆகியோர் தங்களுக்குப் பிடித்த இடத்தில் குடியேற முடிவு செய்தனர். மெலோவின் மகன் தோபமாரோ மற்றும் துலோ ஆகியோர் கனோக்கில் தங்க முடிவு செய்தனர். துலோ, கில் சிங்கே மகன் மற்றும் மெலோ நிர்தாவில் குடியேறினர்.  
இறுதியாக காலோவும் அவரது மகனும் ஹனுவில் குடியேறினர். பின்னர் கனோக், நிர்தா மற்றும் ஹாங்டாங்ஸ்மின் இடையே ஆண்டுதோறும் திருவிழாவை நடத்த திட்டமிட்டுள்ளனர். இந்த விழா "போனோ-நா" திருவிழா என்று அழைக்கப்படுகிறது. இவர்கள் ஒரு *துகியா* எனப்படும் தெங்வங்களுக்கான ஒரு இடத்தை வைத்திருந்தனர். இங்கு இவர்கள் "போனோ-நா" திருவிழாவைத் தொடங்குவதற்கு முன்பு இத்தெய்வங்களுக்காக ஆடு ஒன்றைப் பலியிடுவர்.
# வார்ப்புரு:Infobox government

| header7 = }
| label8 = }
| data8 = }
| label9 = }
| data9 = }
| label10 = }
| data10 = }  
| header11 = }
| label12 = }
| data12 = }
| label13 = }
| data13 = }
| label14 = }
| data14 = }
| label15 = }
| data15 = }
| label16 = }
| data16 = }
| label17 = }
| data17 = }
| label18 = }
| data18 = }}
| label19 = }
| data19 = }
| label20 = கூடும் இடம்
| data20 = }  
| header24 = }
| label25 =
| data25 = }
| label26 = முக்கிய அமைப்பு
| data26 = }
| label27 =
| data27 = }
| label28 =
| data28 = }
| label29 =
| data29 = }
| label30 = நியமிப்பவர்
| data30 = }
| label31 = தலைமையகம்
| data31 = }
| label32 = முக்கிய உறுப்பு
| data32 = }
| label33 = அமைச்சரவை துறைகள்
| data33 = }  
| header42 = }
| label43 = }
| data43 = }
| label44 = }
| data44 = }
| label45 = இருக்கை
| data45 = }
| label46 = }
| data46 = }  
}}<noinclude>  
</noinclude>
# கருநாடக நாட்டார் வழக்காற்றியல் பல்கலைக்கழகம்

**கருநாடகா நாட்டார் வழக்காற்றியல் பல்கலைக்கழகம்** (*Karnataka Folklore University*) என்பது **கர்நாடகா ஜானபதா விசுவவித்யாலயா** என்றும் அழைக்கப்படுகிறது. இது இந்தியாவின் கருநாடகம் மாநிலத்தில் நாட்டார் வழக்காற்றியல் ஆய்வு மற்றும் ஆராய்ச்சிக்காகப் பிரத்தியேகமாக அர்ப்பணிக்கப்பட்ட ஒரு பொதுப் பல்கலைக்கழகம் ஆகும். இப்பல்கலைக்கழகம் 2011ஆம் ஆண்டு கர்நாடக அரசால் ஆவேரி மாவட்டத்தில் நிறுவப்பட்டது. இப்பல்கலைக்கழகத்தின் முதல் துணைவேந்தர் அம்பலிகே அரியன்ன ஆவார்.  
இப்பல்கலைக்கழகம் உலகின் முதல் நாட்டுப்புறக் கலைகளுக்காக நிறுவப்பட்ட பல்கலைக்கழகம் என்று கூறப்படுகிறது. இது 16 சூன் 2012 அன்று அப்போதைய கருநாடக முதல்வர் டி. வி. சதானந்த கவுடாவால் திறந்து வைக்கப்பட்டது. இப்பல்கலைக்கழகம் கருநாடாகவில் சிகாவ்ன், கோடகோடியில் அமைந்துள்ளது. இங்கு நாட்டார் வழக்காற்றியலின் பல்வேறு துறைகளில் முதுகலை, மேலாண்மை, ஆய்வு நிறைஞர் மற்றும் முனைவர் பட்டப் படிப்புகளை வழங்குகிறது.
# கருநாடக நாட்டார் வழக்காற்றியல் பல்கலைக்கழகம்

## துறைகள்

### பொது நாட்டுப்புறவியல்

- நாட்டுப்புறவியல் ஆய்வுகள் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### வாய்மொழி நாட்டுப்புறவியல்

- நாட்டுப்புற இலக்கிய ஆய்வுத் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### பாரம்பரிய நாட்டுப்புறக் கலைகள்

- நாட்டுப்புறக் கலைகளில் ஆய்வுத் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### பாரம்பரிய அறிவியல் மற்றும் தொழில்நுட்பம்

- பாரம்பரிய அறிவு அமைப்புகளின் ஆய்வுத் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### உரைவடிவ ஆய்வுகள்

- கிராமப்புற மற்றும் பழங்குடியினர் பெண்கள் மற்றும் குழந்தைகளுக்கான ஆய்வுத் துறை
- மகளிர் ஆய்வுகள் துறை
- பழங்குடியினர் ஆய்வுத் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### பயன்பாட்டு நாட்டுப்புறவியல்

- சுற்றுலா மற்றும் பயண மேலாண்மைத் துறை
- இதழியல் மற்றும் மக்கள் தொடர்பியல் துறை
- கிராமப்புற மற்றும் பழங்குடியினர் மேலாண்மைத் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### சமூக அறிவியல்

- சமூகவியல் துறை
- சமூகப் பணித் துறை
- பொருளியல் துறை
# கருநாடக நாட்டார் வழக்காற்றியல் பல்கலைக்கழகம்

## துறைகள்

### மானுடவியல்

- கன்னடம் மற்றும் நாட்டுப்புறவியல் துறை
- ஆங்கிலத் துறை
- காட்சிக் கலைத் துறை
- ஊடக நிகழ்த்துக் கலைத் துறை
# வார்ப்புரு:NEXTYEAR/doc

Display the current year offset by one ie. current year + 1 year. If the first parameter is set (optional), it will offset by that number of years.  
:Example A:
::<code></code>
:displays
::  
:Example B:
::<code></code>
:displays
::  
**See also**
- <code></code>
-  
<includeonly></includeonly>
# மாவனல்லை

**மாவனல்லை** இலங்கையின் சப்ரகமுவா மாகாணத்தின் கேகாலை மாவட்டத்தில் உள்ள ஒரு நகரம் ஆகும். இது கொழும்பு-கண்டி பிரதான நெடுஞ்சாலையில் கேகாலைக்கும் கடுகன்னாவைக்கும் இடையில் அமைந்துள்ளது.  
2011 மக்கள்தொகைக் கணக்கெடுப்பின் படி மாவனல்லை பிரதேச செயலர் பிரிவின் மக்கள் தொகை 111,727 ஆகும். இவர்களில் 52,665 பேர் ஆண்களும் 59,062 பேர் பெண்களும் ஆவர்.
# வாஞ்சோ நாகா

**வாஞ்சோ** (*Wancho*) என்பது இந்திய மாநிலமான அருணாச்சல பிரதேசத்தில் உள்ள லோங்டிங் மாவட்டத்தின் பட்கை மலைகளில் வசிக்கும் நாகா பழங்குடி மக்களாவர். கலாச்சார ரீதியாக நாகா இனமான இவர்கள் இனரீதியாக அருணாச்சலப் பிரதேசத்தின் நோக்டே மற்றும் நாகாலாந்தின் கொன்யாக் ஆகியோருடன் தொடர்புடையவர்கள், வாஞ்சோ மற்றும் கொன்யாக் இன்றும் இதே பெயர்களைப் பகிர்ந்து கொள்கிறார்கள். நாகாலாந்தின் மிகப்பெரிய பழங்குடியினர் கொன்யாக். வாஞ்சோவின் வரலாறு பெரும்பாலும் இன்றைய நாகாலாந்தை அடிப்படையாகக் கொண்டது. இன்றும், அருணாச்சலத்தில் வாஞ்சோ மக்கள் வசிக்கும் பகுதியிலும், கொன்யாக் வாழ்ந்த மோன் நாகாலாந்திலும் அதே பெயர்களைக் கொண்ட கிராமங்கள் உள்ளன. எடுத்துக்காட்டாக லோங்கேய் கிராமம். வட நாகா மொழிகளின் கீழ் வான்சோ மொழி திபெத்திய-பர்மிய மொழிக் குடும்பத்தைச் சேர்ந்தது
# வாஞ்சோ நாகா

## மதம்

மற்ற நாகா இனத்தைப் போலல்லாமல், வாஞ்சோ, நோக்டே மற்றும் சிறிய சிறுபான்மையினரான கொன்யாக், இன்னும் ஒரே கடவுள் நம்பிக்கையைத் தக்க வைத்துக் கொள்கிறார்கள். ஆனாலும் வாஞ்சோ மக்கள் இராங் மற்றும் பௌராங் என இரு கடவுள்கள் இருப்பதாக நம்புகிறார்கள்.  
இவர்களில் சிலர் கிறித்துவத்தைப் பின்பற்றுபவர்களாக உள்ளனர். இவர்களில் பலர் பாப்டிஸ்ட் அல்லது கத்தோலிக்கப் பிரிவுகளைச் சேர்ந்தவர்கள். கிறித்தவத்தை ஏற்றுக்கொள்வது பெரும்பாலும் நாகாலாந்தின் நாகர்களின் ஒப்பீட்டு தாக்கங்கள் மற்றும் தலையை வேட்டையாடுவதற்கான முன்னோக்குகளை மாற்றுவது ஆகியவற்றுடன் தொடர்புடையது. இருப்பினும், இது இவர்களின் பாரம்பரிய கலாச்சாரத்தின் பல அம்சங்களில் வீழ்ச்சியை ஏற்படுத்தியுள்ளதுமேலும் இது மதத்துடன் வலுவான தொடர்புகளைக் கொண்டுள்ளது.  
2001 மக்கள்தொகை கணக்கெடுப்பின்படி, வாஞ்சோ இனத்தில் வெறும் 10% இந்துக்களாகவும், 16% பேர் ஒரே கடவுள் நம்பிக்கையை பின்பற்றுபவர்களாகவும் உள்ளனர்.
# வாஞ்சோ நாகா

## பண்பாடு

வாஞ்சோ பழங்குடியினரிடையே பச்சை குத்துவது முக்கியப் பங்கு வகிக்கிறது. பாரம்பரியத்தின் படி, ஒரு மனிதன் கண்கள் மற்றும் உதடுகளைச் சுற்றியுள்ள சில பகுதிகளைத் தவிர்த்து, அவனது நாதிக் கொள்கிறான். பெண்கள் கழுத்தணிகள் மற்றும் வளையல்களால் தங்களை அலங்கரித்துக்கொள்வதோடு, சில லேசான பச்சை குத்துதல்களையும் செய்கிறார்கள்.  
வாஞ்சோவின் முதன்மையான திருவிழா ஓரியா எனபதாகும். மார்ச் முதல் ஏப்ரல் வரை இத் திருவிழா நடைபெறும். இது ஆறு முதல் பன்னிரண்டு நாட்கள் வரை பிரார்த்தனை, பாடல்களுடனும், நடனங்களுடனும் நடைபெறும். கிராம மக்கள் வாழ்த்து மற்றும் நல்லெண்ணத்தின் அடையாளமாக அரிசியால் செய்யப்பட்ட பியர் நிரப்பப்பட்ட மூங்கில் குழாய்களை பரிமாறிக்கொள்கிறார்கள். பின்னர் மரியாதையின் அடையாளமாக கிராமத் தலைவருக்கு பன்றி இறைச்சியின் தோல் வழங்கப்படுகிறது. நெற்பயிர்களை விதைத்து, பன்றிகள், எருமைகள் மற்றும் கயால்கள் பலியிடப்பட்டு, ஒவ்வொரு தங்குமிடத்திலும் விருந்துகள் ஏற்பாடு செய்யப்படுவதால் இந்த திருவிழா பல நாட்கள் தொடர்கிறது. சிறுவர்கள் மற்றும் பெண்கள், சம்பிரதாய உடைகளை அணிந்து, ஓரியாவின் போது பாடுகிறார்கள் மற்றும் நடனமாடுகிறார்கள். ஓரியா காலத்தில் நடப்பட்ட "ஜாங்பன்" என்ற நீண்ட சடங்கு கம்த்தைச் மக்கள் நடனமாடுகின்றனர். பிப்ரவரி 16 அன்று ஒவ்வொரு ஆண்டும் வாஞ்சோ ஓரியா திருவிழாவாக கொண்டாடப்படுகிறது.
# வாஞ்சோ நாகா

## வாழ்க்கை முறை

வாஞ்சோ இனம் பாரம்பரியமாக வாங்ஹாம் அல்லது வாங்சா என அழைக்கப்படும் வயதான தலைவர்களின் குழுவால் நிர்வகிக்கப்படுகிறது.  
பெரும்பாலான அண்டை பழங்குடியினரைப் போலவே, வாஞ்சோவும் மரம் மற்றும் மூங்கில் ஆகியவற்றால் செய்யப்பட்ட வீடுகளைக் கட்டிக் கொண்டுள்ளனர். மேலும் கூரைகள் உலர்ந்த இலைகளால் மூடப்பட்டிருக்கும். முருங் என்று அழைக்கப்படும் தங்குமிடங்கள், சிறுவர்கள் தங்கள் தந்தையினால் ஆண்களாக மாற பயிற்றுவிக்கப்படும் கட்டமைப்புகள் ஆகும். பெண் குழந்தைகளுக்கு ஆண் குழந்தைகளைப் போல தங்குமிடங்கள் இல்லை என்றாலும், அவர்கள் ஒரு பெரிய, ஒற்றை வீட்டில், ஒரு வயதான பெண்ணின் கவனிப்புடன் தூங்குகிறார்கள்.  
1991 ஆம் ஆண்டு வரை, நாகா மக்களிடையே மனித தலையை வேட்டையாடும் பழக்கம் இருந்தது. தலையை வேட்டையாடும் பழக்கத்தை தடை செய்ய அரசாங்கமும் கிறித்துவ மறைபணியாளர்களும் நடவடிக்கை எடுத்துள்ளனர்.இப்போது விலங்குகள் மட்டுமே வேட்டையாடப்படுகின்றன.
# எஸ். ஜி. சூர்யா

**எஸ். ஜி. சூர்யா**, தமிழ்நாடு மாநில பாரதிய ஜனதா கட்சியின் மாநிலச் செயலாளர் ஆவார். கோயம்புத்தூரில் பிறந்த சூர்யா *வாசவி வித்தியாலயாவில்* பள்ளிப் படிப்பு முடித்து பின் புகழ்பெற்ற பூ. சா. கோ கலை அறிவியல் கல்லூரியில் இளங்கலை பட்டப் படிப்பை முடித்தார். பின்னர் புனே நகரத்தின் சட்டக் கல்லூரியில் சட்டப் படிப்பை முடித்தார். இவரின் தாத்தா மறைந்த திருக்கோவிலூர் சுந்தரம் முதலியார் ஆவார்.  
2012ஆம் ஆண்டில் குஜராத் மாநிலத் தேர்தல் களத்தில் இன்றைய பிரதமர் நரேந்திர மோதிக்கு ஆதரவாக தகவல் தொழில் நுட்ப யுக்திக் குழுவில் இடம் பெற்றிருந்தார். தொடர்ந்து 2014 நாடாளுமன்றத் தேர்தலில் நரேந்திர மோதியின் சிறப்புத் தகவல் தொழில்நுட்பக் குழுவிலும் பங்கு பெற்றார். பின்னர் 2016ஆம் ஆண்டில் தமிழ்நாடு பாரதிய ஜனதா கட்சியின் தகவல் தொழில்நுட்பக் குழுவின் பிரிவுக்கு தலைமை தாங்கினார். 2022ஆம் ஆண்டு முதல் தமிழக பாரதிய ஜனதா கட்சியின் மாநிலச் செயலாளராக உள்ளார்.  
இவர் 10 நாள் இளைஞர் பரிமாற்ற நிகழ்ச்சிக்காக, இந்தியாவில் வளர்ந்து வரும் இளம் அரசியல் தலைவர்களில் ஒருவராக 2018இல் இஸ்ரேல் சென்றார். பின்னர் தென் கொரியாவிற்கு 12 நாட்கள் இந்திய இளைஞர் தலைவர்கள் குழுவில் சென்றார். அவர் ஒரு திறமையான கட்டுரையாளர் மற்றும் எழுத்தாளர் ஆவார். இவர் 7 நூல்கள் எழுதியுள்ளார். பன்னாட்டு இளம் தலைவர்கள் திட்டத்தின் கீழ் எஸ். ஜி. சூர்யா, சனவரி 2023இல் அமெரிக்க நாட்டின் விருந்தினராக அழைக்கப்பட்டார்.
# உத்தங்குடி

**உத்தங்குடி** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள உத்தங்குடி பகுதியின் புவியியல் ஆள்கூறுகள், (அதாவது, 9°57'03.6"N, 78°10'05.5"E) ஆகும். மதுரை, யா. ஒத்தக்கடை, கே. கே. நகர், நரசிங்கம், கருப்பாயூரணி, கோ. புதூர், கொடிக்குளம் மற்றும் மாட்டுத்தாவணி ஆகியவை உத்தங்குடி பகுதிக்கு அருகிலுள்ள முக்கிய புறநகர்ப் பகுதிகளாகும்.  
உத்தங்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. மூர்த்தி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# ஜின்

**ஜின் ** (*Jinn*, ) என்பது கண்ணுக்குத் தெரியாத மாயத்தன்மை கொண்ட உயிரினங்களாகும். இவை அரேபிய, இசுலாமிய இன மற்றும் மத வரலாற்றில் புராதன காலகட்டத்தில் உருவாக்கப்பட்டது என நம்பப்படுகிறது.  
மனிதர்களைப் போலவே, ஜின்களும் அவர்களின் அனைத்து செயல்களுக்கும் பொறுப்பானவர்களாவார்கள். அவர்கள் கடவுளின் வழிகாட்டுதலை ஏற்றுக்கொள்கிறார்களா என்பதைப் பொறுத்து இறை நம்பிக்கையாளர்களாகவோ (*இசுலாமியர்*) அல்லது இறை நம்பிக்கையற்றவர்களாகவோ (*காஃபிர்*) இருக்ககூடும்; ஜின்கள் பிறவியிலேயே தீயவர்களாகவோ அல்லது நல்லவர்களாகவோ இல்லை என்பதால், மற்ற (அரேபிய) மதங்களின் ஆவிகளை அங்கீகரித்து, இசுலாம் மதம் விரிவாக்கப்பட்ட போது இவைகளை ஏற்றுக்கொன்று அவற்றை இசுலாம் மதத்திற்கேற்ப மாற்றியமைக்க முடிந்தது. ஜின் ஒரு இயல்பான இசுலாமிய கருத்தோ நம்பிக்கையோ அல்ல; மாறாக அவை இசுலாத்தில் ஒருங்கிணைக்கப்பட்ட பேகன் மதத்தின் நம்பிக்கைகளை பிரதிநிதித்துவப்படுத்த பயன்படுகிறது.  
பொதுவாக கண்ணுக்குத் தெரியாத மாய உருவம் கொண்டவை என்றாலும், ஜின்கள் மெல்லிய மற்றும் நுட்பமான உடல்களைக் கொண்டதாக இருக்கலாம் ( ad̲j̲sām ),மேலும் அவை விருப்பப்படி எந்த உருவத்திற்கும் மாறலாம். பெரும்பாலும் அவை பாம்பு வடிவத்திற்கு மாறவே விரும்புகின்றன, சமயங்களில் தேள், பல்லிகள் அல்லது மனிதர்களை போன்ற உருவத்திற்கும் மாறலாம். அது போக அவர்கள் மனிதர்களுடன் இணை சேர்ந்து சந்ததிகளை உருவாக்கலாம். மனிதர்களால் அவர்களுக்கு காயமோ, துன்பமோ ஏற்பட்டால் அதற்க்கு அவர்கள் வழக்கமாக பழிவாங்க முற்படுவார்கள் அதற்க்கு ஏதாவது மனிதர்களின் உடலில் ஆவியாக புகுந்து அந்த உடலை தன்வசப்படுத்தி வைத்து தன்னிஷ்டத்துக்கு இயக்குவார்கள். பேயோட்டுதல் மூலமாக கட்டாயப்படுத்தும் வரை அந்த உடலை விட்டு போக மறுப்பார்கள். ஆனால் ஜின்கள் பொதுவாக மனித விவகாரங்களில் தலையிடுவதில்லை, இசுலாத்திற்கு முந்தைய அரேபியாவில் வாழ்ந்த பழங்குடியினரில் ஒரு பிரிவினரான தங்கள் சொந்த வகையினருடன் வாழவே ஜின்கள் ஆசை படுவார்கள்.  
தனியான ஜின்கள் மந்திரிக்கப்பட்ட கயிறுகள் அல்லது தாயத்துக்களில் காணப்படும். பாதுகாப்பு காரணங்களுக்காகவோ அல்லது மந்திர உதவி தேவைப்படும் போதோ ஒரு அரசரின் தலைமைக்கு கீழ் வேலை செய்ய அழைக்கப்படுவார்கள், மந்திரவாதிகள் மற்றும் சூனியக்காரர்களால் அனுப்பப்படும் கெட்ட ஜின்(கபிர் )களின் மந்திர தந்திர தாக்குதல்களில் இருந்து தங்களைக் காத்துக் கொள்ள ஜின்களை நம்பும் பலர் தாயத்துக்களை அணிகின்றனர்.
கடவுள்(*அல்லாஹ்*) பெயரை தாயத்துகளில் அணிந்துகொள்பவரை ஜின்களால் புண்படுத்த முடியாது என்பது பொதுவாகக் கடைப்பிடிக்கப்படும் நம்பிக்கை. முற்காலத்தில் சில இசுலாம் அறிஞர்கள் சூனியம், மந்திரவாதம் பற்றி வெவ்வேறு விதமான அணுகுமுறைகளைக் கொண்டிருந்தனர், பாவம் செய்யாத ஆத்துமாக்கள் நல்ல ஜின்கள் என அறியப்படும் என ஒரு கருதுகோள் கொண்டிருந்தனர்.ஆனால் பெரும்பாலான சமகால இசுலாமிய அறிஞர்கள் ஜின்களைப் பற்றிய நம்பிக்கைகளை உருவ வழிபாட்டுடன் தொடர்புபடுத்துகிறார்கள்.
# சிபு மாவட்டம்

**சிபு மாவட்டம்** (மலாய் மொழி: *Daerah Sibu*; ஆங்கிலம்: *Sibu District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாக மையமாக சிபு நகரம் (*Sibu Town*) விளங்குகிறது.  
இந்த மாவட்டத்தில்இராஜாங் ஆறு; இகான் ஆறு எனும் இரு பெரும் ஆறுகள் சங்கமிக்கின்றன. மாநிலத் தலைநகரான கூச்சிங் நகரின் வடகிழக்கில் ஏறக்குறைய 191.5 கிமீ (119 மைல்) தொலைவில் சிபு மாவட்டம் அமைந்துள்ளது.  
சிபு மாவட்டத்தில் சீனர்கள் மிகுதியாக உள்ளனர்; குறிப்பாக பூச்சௌ (*Fuzhou Chinese*) சீன வம்சாவளியைச் சேர்ந்த சீனர்கள். அத்துடன் இபான் (Iban) இன மக்கள், மலாய்க்காரர்கள் (Malay) மற்றும் மெலனாவ் (Melanau) இன மக்கள் போன்ற பிற இனக் குழுவினரும் உள்ளனர்.
# சிபு மாவட்டம்

## பொது

சிபு மாவட்டத்தை இரு பகுதிகளாகப் பிரிக்கலாம்.
- **சிபு நகரப் பகுதி** (*Sibu Town Area*) (129.5&nbsp;கிமீ<sup>2</sup>);
- **சிபு கிராமப்புற பகுதி** (*Sibu Rural Area*) (2,100.3&nbsp;கிமீ<sup>2</sup>).  
சிபு நகரத்தில் சிபு இசுலாமிய வளாகம் எனும் நிர்வாக மையம் உள்ளது. அங்குதான் சிபு மாவட்ட அலுவலகம் உள்ளது.
# சிபு மாவட்டம்

## பொது

### நிர்வாக மன்றங்கள்

- சிபு நகரத்தை **சிபு நகராட்சி மன்றம்** (*Sibu Municipal Council*) நிர்வாகம் செய்கிறது.
- சிபு கிராமப்புறப் பகுதிகளை **சிபு கிராமப்புறம் - மாவட்ட ஊராட்சி மன்றம்** (*Sibu Rural District Council*) நிர்வாகம் செய்கிறது.  
இந்த இரண்டு நகராட்சி, ஊராட்சி மன்றங்களுக்கும் தனித்தனியான மாவட்ட அலுவலகங்கள்; தனித்தனியான மாவட்ட அதிகாரிகள் உள்ளனர்.
# சிபு மாவட்டம்

## மக்கள் தொகையியல்

1991 முதல் 2000 வரை, சிபு மாவட்ட மக்கள்தொகையில் 2.36% ஓரளவிற்கு வளர்ச்சி; 2000 முதல் 2010 வரை, 1.53% ஓரளவுக்கு வளர்ச்சி இருந்தது.  
:{|
! ஆண்டு
| 1991 || 2000 ||2010
|-
! மொத்தம்
மக்கள் தொகை
| 166,894 || 206,297 || 240,165
|-
|}
# சிபு மாவட்டம்

## வரலாறு

1850-ஆம் ஆண்டுகளில் சிபு மாவட்டத்தில் தயாக் மக்களின் (*Dayak People*) கடல் கொள்ளைகள் பரவலாக இருந்தன. அதனால் வெளியூர் மக்கள் அங்கு வந்து வணிகம் செய்தற்குத் தயக்கம் காட்டினர். அடிக்கடி நிகழ்ந்து வந்த கடல் கொள்ளைககளையும்; அடிக்கடி நிகழ்ந்து வந்த தயாக் மக்களின் தாக்குதல்களையும் தவிர்க்க, ஜேம்சு புரூக் (*James Brooke*), சிபு நகரில், 1862-ஆம் ஆண்டில் ஒரு கோட்டையைக் கட்டினார்.  
அதனைத் தொடர்ந்து, சீனர்களின் (*Chinese Hokkien*) ஒரு சிறிய குழுவினர், சிபு கோட்டையைச் சுற்றியுள்ள பகுதியில் குடியேறினார்கள்.அதுவே சிபுநகரில் திட்டமிடப்பட்ட முதல் குடியேற்றம் என அறியப்படுகிறது.
# சிபு மாவட்டம்

## வரலாறு

### பெரிய அளவிலான குடிபெயர்வு

1901-ஆம் ஆண்டு,சிபுவின் புதிய குடியேற்றப் பகுதிக்குள் ஓங் நய் சியோங்(*Wong Nai Siong*) என்பவரின் தலைமையில் சீனாவின் புசியான் மாநிலத்தில் (*Fujian*) இருந்து 1,118 பூச்சௌ சீனர்கள் (*Fuzhou Chinese*) ஒரு பெரிய அளவிலான குடிபெயர்வைமேற்கொண்டனர். இந்த நிகழ்வு, சிபுவில் "நியூ புசூ" என்று பிரபலமாகக் குறிப்பிடப் படுகிறது.  
1930-களில் சிபுவின் முதல் சந்தையான சிபு பசார் (*Sibu Bazaar*); மற்றும் சிபுவின் முதல் மருத்துவமனையான சிபு மருத்துவமனை (*Sibu Hospital*) எனும் லு கிங் ஆவ் மருத்துவமனை (*Lau King Howe Hospital*), ஜேம்சு புரூக் நிர்வாகத்தின் போது கட்டப்பட்டவையாகும். கிறித்துவ சமயம் சார்ந்த பல மெதடிசு பள்ளிகள் (*Methodist Schools*) மற்றும் தேவாலயங்களும் கட்டப்பட்டன.
# சிபு மாவட்டம்

## சிபு செயா

சிபு புறநகர்ப் பகுதியில் ஒரு புதிய நகரம் உருவாக்கப்பட்டு உள்ளது. அதன் பெயர் சிபு செயா (*Sibu Jaya*). சிபு நகரில் இருந்து 26 கி.மீ தொலைவில் அமைந்துள்ளது.  
மற்றும் சிபு வானூர்தி நிலையத்தில் (*Sibu Airport*) இருந்து 1 கி.மீ. தொலைவில் உள்ளது. 1995-இல் சிபுவின் துணை நகரமாக உருவாக்கப்பட்டது. 2023-இல் நிறைவு அடையும் என எதிர்பார்க்கப்படுகிறது.
# டாணாக்காரன்

**டாணாக்காரன்** (*Taanakkaran*) என்பது 2022 ஆம் ஆண்டு வெளியான இந்திய தமிழ் வரலாற்று நாடகத் திரைப்படமாகும். இப்படத்தை அறிமுக இயக்குநர் தமிழ் எழுதி இயக்கியுள்ளார். படத்தை பொட்டன்ஷியல் ஸ்டுடியோஸ் தயாரித்தது. இப்படத்தில் விக்ரம் பிரபு முக்கிய வேடத்திலும், அஞ்சலி நாயர், மதுசூதன் ராவ், லால், லிவிங்ஸ்டன், எம். எசு. பாசுகர் ஆகியோர் துணை வேடங்களில் நடித்துள்ளனர். 1997-ஆம் ஆண்டு காவலர் பயிற்சி நிலையத்தில் நடந்த உண்மை நிகழ்வுகளை அடிப்படையாக்க் கொண்டு இப்படம் எடுக்கப்பட்டது. 2022 ஏப்பரல் 8 அன்று டிஸ்னி+ ஹாட்ஸ்டாரில் நேரடியாக வெளியிடப்பட்டது. படம் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.
# டாணாக்காரன்

## கதைச்சுருக்கம்

காவல் பயிற்சிக் கல்லூரிக்கு தேர்வாகிவரும் அறிவு என்னும் அறிவழகன் (விக்ரம் பிரபு), அங்கு மலிந்துள்ள அடக்குமுறைகளையும், அதிகார அத்துமீறலையும் எதிர்த்துக் கேள்வி கேட்கிறான். அதனால் அவன் பயிற்சிக் கல்லூரியில் எதிர்கொள்ளும் சிக்கல்களையும், அவற்றை அவன் எப்படி எதிர் கொள்கிறான் என்பதே கதை
# டாணாக்காரன்

## நடிகர்கள்

- அறிவு என்கிற அறிவழகனாக விக்ரம் பிரபு
- ஈஸ்வரியாக அஞ்சலி நாயர்
- முத்துப்பாண்டியாக மதுசூதன் ராவ்
- ஈசுவரமூர்த்தியாக லால்
- அறிவின் தந்தை இராசேந்திரனாக லிவிங்ஸ்டன்
- செல்லக்கண்ணுவாக எம். எசு. பாசுகர்
- ஆய்வாளர் மதியாக போஸ் வெங்கட்
- காதர் பாசாவாக பாவெல் நவகீதன்
- ஆலோசகர் சாகுல் பாயாக நிதிஷ் வீரா
- நந்தகுமாராக உதய மகேஷ்
- முருகனாக கார்த்திக் கண்ணன்
- அறிவின் நண்பனாக லிங்கேஷ்
# டாணாக்காரன்

## செயற்கைக்கோள் உரிமைகள்

படத்தின் செயற்கைக்கோள் உரிமையை விஜய் தொலைக்காட்சி பெற்றது.
# டாணாக்காரன்

## இசை

இப்படத்திற்கான பின்னணி இசை மற்றும் பாடல் இசையை ஜிப்ரான் அமைத்தார்.
# டாணாக்காரன்

## வரவேற்பு

*தி டைம்ஸ் ஆஃப் இந்தியாவைச்* சேர்ந்த விமர்சகர் எம். சுகந்த், 5-க்கு 3.0 நட்சத்திரங்களை இப்படத்திற்கு அளித்து எழுதினார் "விக்ரம் பிரபு அறிவு பாத்திரத்தின் உடல்மொழியை நன்கு வெளிப்படுத்தி நடித்துள்ளார். எம்.எசு. பாசுகர் பல ஆண்டுகளுக்கு முன்பு துறையில் கீழ்ப்படியாமைச் செயலுக்கான விலையைக் கொடுக்கும் ஒரு மூத்த காவலராக ஜொலிக்கிறார். மேலும் லால் அவரது கதாபாத்திரத்தை வெறுக்க வைக்கிறார். போஸ் வெங்கட், மதி என்ற நேர்மையான காவலராக, அமைப்பில் உள்ள குறைபாடுகளை அறிந்திருந்தும், பணியமர்த்தப்பட்டவர்களை நல்ல காவலர்களாக மாற்ற விரும்பும், ஒரு உணர்ச்சிகரமான நடிப்புடன் களமிறங்குகிறார். இவர்களின் நடிப்புகள் படத்தை ஒருங்கிணைத்து நம்மை படத்துடன் ஒன்ற வைக்கின்றன."
# காரைக்கால் திருவிழா

**காரைக்கால் திருவிழா** (*Karaikal Carnival*) என்பது புதுச்சேரி ஒன்றிய பிரதேச சுற்றுலாத் துறையால் ஆண்டுதோறும் நடத்தப்படும் கலாச்சார விழாவாகும். இது புதுச்சேரி ஒன்றிய பிரதேசத்தின் நான்கு பகுதிகளில் ஒன்றான காரைக்காலில் தைப்பொங்கல் பண்டிகையின் போது, மாவட்டத்தில் சுற்றுலாவை மேம்படுத்துவதற்காக நடத்தப்படுகின்றது.
# காரைக்கால் திருவிழா

## நிகழ்வுகள்

காரைக்கால் திருவிழாவின் நிகழ்வுகளில் மாணவர்கள் மற்றும் பொதுமக்களுக்கான போட்டி, மாரத்தான், சைக்கிள் பந்தயம் மற்றும் மாட்டு வண்டி பந்தயம் போன்ற பல கலாச்சார மற்றும் விளையாட்டு நிகழ்வுகள் நடைபெறுகிறது. காரைக்கால் இளைஞர்களின் திறமைகளைக் கண்டறிந்து அவற்றை வளர்ப்பதே இந்த திருவிழாவின் நோக்கமாகும். இந்த இலக்கை அடைய, காரைக்காலைச் சேர்ந்த ஏராளமான இளைஞர்கள் பங்கேற்ற பிரத்தியேக ஒளி இசை நிகழ்ச்சியும் முன்னர் நடத்தப்பட்டது
# காரைக்கால் திருவிழா

## பொழுதுபோக்கு நிகழ்ச்சிகள்

பொழுதுபோக்கு நிகழ்ச்சிகளில் பிரபலமான கலைஞர்கள் மற்றும் இசைக்குழுக்களின் கிராமிய இசை போன்ற திரைப்பட நிகழ்வுகளும் அடங்கும்.
# காரைக்கால் திருவிழா

## வான்வெளிக் காட்சி

2007-ல் நடைபெற்ற திருவிழாவில் முதன் முதலாக வான்வெளிக் காட்சி நிகழ்ச்சி நடைபெற்றது. இதனை இந்திய வான்படையினர் நிகழ்த்தினர். சுமார் 3000 அடி உயரத்திலிருந்து உலங்கு வானூர்தி மற்றும் வான்குடை மூலம் சாகசங்களை நிகழ்த்தினர்.
# காரைக்கால் திருவிழா

## கடலணி

மக்களைக் கவரும் வகையில், கடற்கரைச் சாலையில் அரசலாற்றில், தண்ணீருக்கு மத்தியில் ஒருவர் உணவருந்துவதற்கு வசதியாக ஒரு மிதவை அமைக்கப்பட்டது.
# காரைக்கால் திருவிழா

## திருவிழா பாடல்

'கலைக்காவலர்' காரை சுப்பையாவின் மகன் நடராசன் இயற்றிய பாடல், 2007-ல் நடந்த பாராட்டு விழாவில் இசைக்கப்பட்டது. திருவிழாப் பாடல் எனப் பெயரிடப்பட்ட பாடலை பதிவிறக்கம் செய்து பயன்படுத்தலாம்.
# காரைக்கால் திருவிழா

## மீண்டும் திருவிழா

கடந்த 7 ஆண்டுகளாக நடைபெறாமல் இருந்து திருவிழா இந்த (2023) சனவரி மாதம் 15ஆம் தேதி முதல் 18 வரை 4 நாட்கள் நடைபெற்றது. இத்திருவிழாவினை புதுச்சேரி ஆளுஞர் தமிழிசை சௌந்தரராஜன் துவக்கி வைத்தார். இந்நிகழ்ச்சியில் பள்ளி மாணவர்களுக்கான மிதிவண்டி போட்டி, சடுகுடு போட்டி உள்ளிட்ட பலபோட்டிகள் மாணவர்களுக்கும் பொதுமக்களுக்கும் நடத்தப்பட்டன.
# விக்கிப்பீடியா:Statistics/February 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# கர்காடன்

**கர்காடன்** (ஆங்கிலம் Karkadann, அரேபிய كركدن *karkadann* அல்லது *karkadan* from *Kargadan*, பாரசீக : كرگدن) என்பது இந்தியா மற்றும் ஈரானின் புல்வெளி சமவெளிகளில் வாழ்ந்ததாகக் கூறப்படும் ஒரு புராண உயிரினம் ஆகும்.  
*கர்காடன்* என்ற சொல்லுக்கு ஈரான் மற்றும் அரபு மொழிகளில் மூக்குக் கொம்பன் என்றும் பொருள்.  
வட இந்தியக் கலை வடிவங்களில் கற்காடன் குறித்த சித்தரிப்புகள் காணப்படுகின்றன. யூனிகார்னைப் போலவே, இதுவும் கன்னிகளால் அடக்கப்படலாம். மேலும் இது மற்ற விலங்குகளிடம் மூர்க்கத்தனமாகச் செயல்படும்.  
அல்-பிருனிக்குப் பிறகு, பாரசீக அறிஞர்கள் இவரது விளக்கத்தை எடுத்து, மிருகத்தின் கற்பனையான பதிப்புகளை உருவாக்கினர். இது கர்காடன் குறித்து எவ்வித புரிதலும் இல்லாதவர்களும் பழைய அரபு எழுத்துக்களைப் படித்து விளக்குவதில் சிரமம் கொண்டவர்களின் சந்தேகத்தினை தீர்க்க உதவியது. இந்த விளக்கத்தில் ஒரு தீர்க்கமான மாற்றம் கல்கார்டனின் கொம்பைப் பற்றி அமைந்தது. அல்-பிருனி குறுகிய, வளைந்த கொம்பில் ஒட்டிக்கொண்டது, பின்னர் எழுத்தாளர்கள் இதை ஒரு நீண்ட, நேரான கொம்பாக உருவாக்கினர். இது கலைஞர்களின் பிரதிநிதித்துவத்தில் விலங்குகளின் மூக்கிலிருந்து அதன் புருவத்திற்கு மாற்றப்பட்டது.  
பாரசீக மருத்துவரான ஜகாரியா அல்-கஸ்வினி (அல்-கஸ்வினி, டி. 1283) பதின்மூன்றாம் நூற்றாண்டின் இறுதியில் தனது *<nowiki/>'அஜாயிப் அல்-மக்லூகாத் வ கரா' இப் அல்-மவ்ஜூதாத்வில்*, கர்காடனின் கொம்பை நச்சுடன் இணைத்து எழுதினார். இதில் ஒரு சில பயனுள்ள மருத்துவ விளைவுகள் உள்ளதாகப் பட்டியலிடுகிறார். இக்கொம்பைப் பிடிப்பது மலச்சிக்கலைப் போக்கக் குடல்களைத் திறக்கிறது என்றும் கால்-கை வலிப்பு மற்றும் முடத்தை நீக்கும் என்றும் தெரிவித்தார். பின்னர் எழுத்தாளர்கள் இதன் நச்சு மாற்று மருந்து என்றும் இதைக் கொம்புக் குதிரையுடன் இணைத்து எழுதினர். இருப்பினும் இந்த கருத்து எல்லா எழுத்தாளர்களாலும் ஏற்றுக்கொள்ளப்படவில்லை. கொம்புக் குதிரையின் விளக்கப்படங்களின் தலைப்புகளில் *கர்காடன்* என்ற பெயர் தோன்றும் *எசுகோரியல்* மற்றும் *பாரிசு* போன்ற இடைக்கால ஐரோப்பிய விலங்கியல் விளக்க ஏடுகளில் இந்தப் பெயர் உள்ளது.
# கர்காடன்

## பெயர்

*கர்காடன்* என்ற பெயர் *குர்திசு* பெயரின் மாறுபாடாகும். அதாவது இதன் பொருள் ஒற்றைக் கொம்பினைக் கொண்ட கழுதை [கார் கிட் டான்] என்பதாகும். பாரசீக *கர்காடன்*, அல்லது சமசுகிருத *கர்தஜன்*, "பாலைவனத்தின் அதிபதி" என்று பொருள்படும். அபிசீனியாவிலிருந்து அரேபியர்கள் வழியாக இந்த வார்த்தை செமித்திய மொழிகளில் நுழைந்ததாக பிரிட்சு ஹோம்மல் சந்தேகிக்கிறார். எழுத்துப்பிழைகள் மற்றும் உச்சரிப்புகளில் வேறுபாட்டுடன் இது *கர்கடன்*, *கார்டுன்*, *கர்கடன்*, மற்றும் *கர்கெண்ட்* என மாறுபடுகிறது.  
புராண கர்காடன் *மகாபாரத* காலத்தில் தோன்றியிருக்கலாம் என்று ஊகிக்கப்படுகிறது.  
பாரசீக *கர்காகடனின்* ஆரம்பப் பகுதியானது காண்டாமிருகத்திற்கான சமஸ்கிருத வார்த்தையான "khaRga" ஐ ஒத்திருக்கிறது. மேலும் வாள் என்று பொருள்படும். இங்கு "R" என்பது வளைநாவொலியைக் குறிக்கிறது. காண்டாமிருகம் "வாள் கொம்பு".
# கர்காடன்

## நவீன புலமை மற்றும் கலாச்சாரத்தில் கர்காடன்

1950ஆம் ஆண்டு வெளியிடப்பட்ட *தி யூனிகார்னில்* ரிச்சர்ட் சேகரித்த பெரும்பாலான பொருட்கள், கொம்புக்குதிரைப் பற்றிய ஒரு நிலையான குறிப்பு என மிகவும் பாராட்டப்பட்டது. இது மீண்டும் மீண்டும் மேற்கோள் காட்டப்படுகிறது.
# கர்காடன்

## நவீன புலமை மற்றும் கலாச்சாரத்தில் கர்காடன்

### குறிப்பிடத்தக்க மேற்கோள்

தவ்பிக் சாயிக் (இ. 1971) எழுதிய நீண்ட கவிதையின் தலைப்பு, "கொம்புக் குதிரைக்கு நான் முன்வைக்கும் சில கேள்விகள்". இது ஜாப்ரா இப்ராஹிம் ஜாப்ராவால் "அரபு மொழியில் மிகவும் விசித்திரமான மற்றும் மிகவும் குறிப்பிடத்தக்கக் கவிதை" என்று பாராட்டப்பட்டது.  
நவீன ஈராக்கில் இன்னும் "கர்காடனின் கண்ணீர்" ( *டுமியு அல்-கர்கடன்)* பாரம்பரியம் கொண்டதாகக் கூறுகிறது. இவை மிஸ்பாஹாவில் பயன்படுத்தப்படும் சிவப்பு நிற மணிகள், முசுலீம் பிரார்த்தனை மணிகள் (*சுபுஹாத்* ) குறித்ததாகும். காண்டாமிருகம் தண்ணீரைத் தேடி பாலைவனத்தில் அலைந்து நாட்களைக் கழிக்கிறது. குடிதண்ணீரைக் கண்டவுடன் அதனைப் பருகும் போது தண்ணீரில் காண்டாமிருகம் விடும் கண்ணீர், மணிகளாக மாறுகின்றன எனப் புராணக் கதை தெரிவிக்கின்றது.  
பீட்டர் பீகிள் ( *தி லாஸ்ட் யூனிகார்னின்* ஆசிரியர்) "மை சன் ஹெய்டாரி மற்றும் கர்காடன்" என்ற கதையை எழுதினார்.
# வேப்பம்பாளையம்

**வேப்பம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 249 மீட்டர் உயரத்தில் அமைந்துள்ள வேப்பம்பாளையம் பகுதியின் புவியியல் ஆள்கூறுகள், (அதாவது, 11°17'33.0"N, 77°39'31.0"E) ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், பழையபாளையம், பவளத்தாம்பாளையம், கதிரம்பட்டி மற்றும் வில்லரசம்பட்டி ஆகியவை வேப்பம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
வேப்பம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# கர்க்கடக வாவு

**கர்க்கடக வாவு** (மலையாளம்: കർക്കിടക വാവ്) அல்லது ' **கர்க்கடக வாவு பலி** ' (அமாவாசை திதி) என்பது, இந்தியாவின் கேரள மாநிலத்தில் ஒவ்வொரு ஆண்டின் மாரிக்காலத்தில் இறந்து போன முன்னோர்களை நினைவு கூறும் விதமாக அவர்களின் வாரிசுகளால் இந்து முறைப்படி செய்யப்படும் இந்து சடங்குகளின் தொகுப்பாகும்.  
கொல்ல ஆண்டின் கர்க்கடக மாதத்தின் அமாவாசை நாளில் (நிலவு இல்லாத நாள்) மக்கள் ஆற்றங்கரைகளிலும் கடற்கரைகளிலும் முன்னோர்களுக்கு படையல் அல்லது பலி வழங்குவதற்காக கூடுவார்கள் . வர்கலாவில் உள்ள பாபநாசம் கடற்கரை அத்தகைய வழிபாடு செய்யும் ஒரு முக்கிய இந்து மத தலங்களில் ஒன்றாகும். அன்றைய தினம் இந்த சம்பிரதாய வழிபாடு செய்தால், தங்கள் குடும்பங்களில் இறந்த முன்னோர்களின் ஆன்மாக்கள் மோட்சம் (முக்தி) அடைகின்றன என்று மக்கள் நம்புகிறார்கள்.  
மலையாள கொல்ல ஆண்டின் கர்க்கடகம் மாதத்தில் தமிழ் மாதமான ஆடி மாதத்தின் அமாவாசை அன்று இந்த சடங்கு செய்யும் நிகழ்வு வருவதால், மலையாள மொழியில் **வாவு பலி** என்றும் தமிழில் **அமாவாசை படையல்** எனவும் அழைக்கப்படுகிறது. ஆங்கில ஆண்டு மாதங்களில் ஜூலை அல்லது ஆகஸ்டு மாதத்தில் வரலாம் .
# கர்க்கடக வாவு

## செய்யப்படும் சடங்கு முறைமைகள்

இறந்த முன்னோர்களின் ஆன்மாக்கள் எளிதில் சாந்தமடையவும்,மோட்சம் அடையவும் எண்ணி படைக்கப்படும் வாவு பலி அல்லது படையல் அந்த குடும்பத்தின் சார்பாக வயது முதிர்ந்த பெரியவர்கள் அல்லது இந்து சமய பூசாரிகளின் வழிகாட்டுதலின் கீழ் நிகழ்த்தப்படுகிறது. தர்ப்பை (ஒரு வகை நீளமான புல்), பவித்திரம் (தர்பா புல்லால் செய்யப்பட்ட மோதிரம்), எள் (எல்லு), செருளா (ஒரு சிறப்பு மூலிகை) சமைத்த சாதம், தண்ணீர் மற்றும் வாழை இலைகள் ஆகியவை இந்த சடங்கிற்கு தேவையான முக்கிய துணைப்பொருட்களாகும். இந்த சடங்குகள் எல்லா இடங்களிலும் ஒன்று போல இருப்பதில்லை. சடங்குகள் மற்றும் அதற்க்கு தேவையான பொருட்கள் ஊருக்கு ஊர் மாறுகின்றன.
# வீர் தேஜா

**வீர் தேஜாஜி** அல்லது **தேஜாஜி** ஒரு இராஜஸ்தானிய நாட்டுப்புற வழிபாட்டு தெய்வம் ஆவார். இவர் இராசத்தானின் கிராம மற்றும் நகர்ப்புறங்களில் சிவனின் 11 அவதாரங்களில் ஒருவராக வழிபடப்படுகிறார்.
# வீர் தேஜா

## பிறப்பு

வீர் தேஜா இந்தியாவின் ராஜஸ்தான் மாநிலத்தில் உள்ள கர்னால் என்னும் ஊரில் 1074 ம் ஆண்டு பிறந்தார். இவரது பெற்றோர் ஜாட் இனத்தைச் சேர்ந்த ராம்குன்வாரி மற்றும் தாஹர் ஆவர்.
# வீர் தேஜா

## நம்பிக்கை

இராஜஸ்தானிய மக்களால் பத்ரபாத மாதத்தின் பத்தாவது சுக்ல தினத்தில் பாம்பினால் அளிக்கப்பட்ட வரமும் தேஜாஜியின் மரணமும் நினைவு கூரப்படுகிறது.
# கௌரவம்

2011-ஆம் ஆண்டு செப்டம்பரில் இவர் நினைவைப் போற்றும் விதமாக இந்திய அரசு தேஜாஜியின் படத்துடன் கூடிய அஞ்சல் தலையை வெளியிட்டது.  
1980-ஆம் ஆண்டு தேஜாஜியின் வாழ்வை அடிப்படையாகக் கொண்டு **வீர் தேஜாஜி** என்னும் ராஜஸ்தான் மொழி திரைப்படம் வெளிவந்தது.
# நவகானி

**நவகானி** (*Nawakhani*) என்பது சார்க்கண்ட்டு, சத்தீசுகர் மற்றும் ஒடிசா மாநிலங்களில் நடைபெற்றும் அறுவடைத் திருவிழா ஆகும். இப்பண்டிகையில் மக்கள் அறுவடைக்குப் பின் புதிய அரிசியில் தயாரித்த உணவினை உண்பார்கள்.
# நவகானி

## சொற்பிறப்பியல்

நவகானி என்றால் *புதிதாக உண்பது* என்று பொருள்படும். *நவா* என்றால் புதியது மற்றும் *கானி* என்றால் சாப்பிடுதல் என்பது பொருள். இது அறுவடைக்குப் பின் புதிய தானியங்களை உண்பதைக் குறிக்கிறது.
# நவகானி

## கொண்டாட்டம்

இது சார்கண்டு, சத்தீசுகர் மற்றும் ஒடிசாவின் சோட்டா நாக்பூர் மேட்டுநிலப் பகுதியின் அறுவடை திருவிழா ஆகும். மக்கள் விரதம் மேற்கொண்டு *சூரஜ்* (சூரியன்) மற்றும் முன்னோர்களுக்கு புதிய தானியங்களை வழங்குவதன் மூலம் வணங்குகிறார்கள். இப்பண்டிகை வீட்டின் முற்றத்தில் கொண்டாடப்படுகிறது. குடும்பத் தலைவர் சூரியனுக்கும் முன்னோர்களுக்கும் விலங்குகளை (குறிப்பாகக் கோழி) பலி கொடுப்பார். இதன் பின்னர் சமைத்த இறைச்சி மற்றும் *தபன்* எனப்படும் புளிக்கவைக்கப்பட்ட அரிசி பானங்களை குடும்ப உறுப்பினர்களிடையே வழங்குவார். இத்திருவிழாவில், கோடாதான் எனப்படும் சமவெளியில் விளையும் புதிய அரிசியிலிருந்து ரொட்டி, *சுடாவை* மக்கள் தயார் செய்கிறார்கள். இது அறுவடைக்குப் பிறகு புதிய தானியங்களை உணவாக உண்பது குறித்துக் கொண்டாடப்படுகிறது.  
இது சார்க்கண்டின் சதான் மக்களாலும் குருக் மக்களாலும் கொண்டாடப்படுகிறது.
# நவகானி

## இந்தியாவின் பிற பகுதிகளில் கொண்டாட்டம்

இந்த விழா சத்தீசுகரிலும் கொண்டாடப்படுகிறது. மேற்கு ஒடிசாவில் இப்பண்டிகை நுகாய் என்று அழைக்கப்படுகிறது. மத்தியப் பிரதேசத்தில், இது நவாய் என்று பில் மக்களால் கொண்டாடப்படுகிறது. மேற்கு வங்கத்தில் புதிய தானிய உண்ணும் திருவிழா நபன்னா என்று அழைக்கப்படுகிறது.
# பவளத்தாம்பாளையம்

**பவளத்தாம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 246 மீட்டர் உயரத்தில் அமைந்துள்ள பவளத்தாம்பாளையம் பகுதியின் புவியியல் ஆள்கூறுகள், (அதாவது, 11°18'06.1"N, 77°39'38.7"E) ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை பவளத்தாம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
பவளத்தாம்பாளையம் பகுதியில் எ. இ. டி. (A. E. T.) மெட்ரிகுலேஷன் மேல்நிலைப் பள்ளி அமைந்துள்ளது. இப்பள்ளியிலுள்ள மைதானத்தில் 2020 ஆம் ஆண்டு ஜல்லிக்கட்டு போட்டி நடைபெற்றது குறிப்பிடத்தக்கது.  
பவளத்தாம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சிம்தா

***சிம்தா*** (ஆங்கிலம்:*Chimta*, , ஷாமுகி : ) என்றால் இடுக்கி என்று பொருள் படும். தீ இடுக்கியான சிம்தா காலப்போக்கில் இது சிறிய பித்தளையால் செய்யப்பட்ட அடுக்கு ஒலி தாளக் கருவியாக மேம்பாடு அடைந்தது. இது தெற்கு ஆசியாவின் பாரம்பரிய இசைக்கருவியாக உருவானது. வழிப்பாட்டு தலங்கள் அல்லது சபைகளில் கீர்த்தனைகள் மற்றும் பஜனைப் பாடும் போது சிம்தா பயன்படுத்தப்படுகிறது. சிம்தா *தோல*க்குடன் இசைக்கப்படுகிறது. இந்த கருவி பெரும்பாலும் பஞ்சாபி நாட்டுப்புறப் பாடல்கள், பாங்கரா இசை மற்றும் குர்பானி கீர்த்தனை எனப்படும் சீக்கிய மத இசையில் பெரிதும் பயன்படுத்தப்படுகிறது.  
சிம்தாவை இயக்குபவர், ஒரு கையில் கருவியின் மூட்டைப் பிடித்து, சிம்டாவின் இரு பக்கங்களையும் ஒன்றாக இசைத்து, சிமிங் ஒலியை உருவாக்குகிறார். ஜிங்கிள் உலோகத்தால் ஆனது. இதனால் இது அந்த உலோகத்தின் ஒலியை உருவாக்குகிறது. இதனால் இது பாடலுடன் இசைந்து பாடலின் துடிப்பைத் தொடர உதவுகிறது.  
பாங்கரா இசையில் அல்லது திருமணங்களில் இது பெரும்பாலும் தோல் மற்றும் பாங்கரா நடனக் கலைஞர்களுடன் இணைக்கப்படுகிறது.
# சிம்தா

## வடிவமும் வடிவமைப்பும்

சிம்தா ஒரு நீண்ட, தட்டையான எஃகு அல்லது இரும்பைக் கொண்டுள்ளது. இதன் இரு முனைகளிலும் சுட்டிக்காட்டப்பட்டு, நடுவில் மடித்து வைக்கப்பட்டுள்ளது. மடிப்புக்கு அருகில் ஒரு உலோக வளையம் இணைக்கப்பட்டுள்ளது. மேலும் சீரான இடைவெளியில் பக்கவாட்டில் ஜிங்கிள்கள் அல்லது வளையங்கள் இணைக்கப்பட்டுள்ளன. சில நேரங்களில் ஏழு இணை ஜிங்கிள்கள் உள்ளன. ஜிங்கிங் ஒலிகளை உருவாக்க வளையங்கள் கீழ்நோக்கி அசைக்கப்படும். பெரிய வளையங்களைக் கொண்ட சிம்தாக்கள் கிராமப்புற விழாக்களில் பயன்படுத்தப்படுகின்றன. ஆனால் பாங்கரா நடனக் கலைஞர்கள் சிறிய வளையங்களைக் கொண்டவற்றைப் பயன்படுத்துகின்றனர். பாரம்பரிய இந்தியப் பாடல்களைப் பாடுபவர்களுக்குத் துணையாக சிம்தா பயன்படுத்தப்படுகின்றன.
# சிம்தா

## குறிப்பிடத்தக்க கலைஞர்கள்

மறைந்த ஆலம் லோகர் இந்தக் கருவியை வாசித்து உலக அளவில் இக்கருவியினை அறிமுகப்படுத்தியதில் பிரபலமானவர். இன்று ஆலம் லோகர், ஆரிப் லோகர், கமல் கீர் போன்ற இசைக்கலைஞர்கள் இந்தக் கருவியை வாசிக்கிறார்கள். "துருப்பிடித்த தம்பூரின் வாள்" என்றும் இது அழைக்கப்படுகிறது. சமீபத்திய காலங்களில் *ஹிஸ் நேம் இஸ் அலைவ்* என்ற ராக் இசைக்குழுவின் உறுப்பினர்களால் சிம்தா வாசிக்கப்படுகிறது.
# கொஞ்சி ரியோசு

## வாழ்க்கைக் குறிப்பு

1991 ஆம் ஆண்டு முர்சியா பிராந்தியத்தில் கொஞ்சி ரியோசு பிறந்தார். காளைச் சண்டை வீராங்கனையாக வேண்டும் என்ற இவரது இலட்சியத்தை அவரது தாத்தா பாட்டி ரியோசின் 15 வயதில் அறிந்தனர். தாத்தா இவரை உள்ளூர் காளை வளையத்திற்கு அழைத்துச் சென்றார். முதலில் ஒரு கன்றுக்குட்டியைப் பார்க்க அழைத்துச் சென்று ரியோசின் இலட்சியத்தை சோதித்தார். ரியோசு பயம் காட்டாமல் , ஆர்வத்தை மட்டுமே காட்டினார்.
2016 ஆம் ஆண்டில் இவர் முர்சியாவில் உள்ள செகெகனில் மூத்த காளைச் சண்டை வீரர் எல் கார்டோப்சு மற்றும் அன்டோனியோ புவேர்டாவுடன் சேர்ந்து தோன்றினார்.  
2016 ஆம் ஆண்டில், இவரும் இவரது காதலரான இயோசு மானுவல் மாசும் டோரியோசுக்கு அருகிலுள்ள ஒரு வீட்டிற்கு குடிபெயர்ந்தனர். இவர்கள் இருவரும் ஒவ்வொரு நாளும் பயிற்சி எடுத்துக் கொண்டார்கள். இப்பயிற்சியில் ஒரு சக்கர சாதனத்தை காளையாகப் பயன்படுத்தி இரண்டு மணி நேரம் அதனுடன் காளைச் சண்டை பயிற்சியும் அடங்கும். ] 2016 ஆம் ஆண்டு பிரித்தானிய ஒலிபரப்பு ஆணையத்தின் ஆண்டின் சிறந்த பெண்மணிகள் 100 பேர் பட்டியலில் ரியோசும் ஒருவராகத் தேர்ந்தெடுக்கப்பட்டார். தேர்ந்தெடுக்கப்பட்ட இருபது ஐரோப்பிய பெண்களில் இவர் மட்டுமே எசுப்பானியர் ஆவார். 820 காளைச் சண்டை வீரர்களில் இடம்பெற்றிருந்த நான்கு பெண்களில் இவர் ஒருவர் மட்டுமே எசுப்பானியர் என்று பிபிசி நிறுவனம் மேலும் பெருமைபடுத்தியது. "பெண்கள் மற்றும் ஆண்களின் சமத்துவத்தை நான் நம்புகிறேன். ஒவ்வொருவரும் தாம் என்னவாக இருக்கவேண்டும் மற்றும் வாழ்க்கையில் என்ன செய்ய விரும்புகிறோம் என்பதற்காக போராட வேண்டும். என்ற ரியோசின் சொற்களை அந்நிறுவனம் மேற்கோள் காட்டியும் சிறப்பித்தது.
# பஸ்மந்தா விளிம்புநிலை முஸ்லீம் முன்னணி

**பஸ்மந்தா முஸ்லீம் மஹாஸ்** அல்லது "விளிம்புநிலை முஸ்லிம் முன்னணி" (**Pasmanda Muslim Mahaz**) இந்தியாவின் பிகார் மாநிலத் தலைநகரமான பாட்னாவில் 1998ல் நிறுவப்பட்ட ஒரு இந்திய முஸ்லிம் ஆர்வலர் அமைப்பாகும். இந்த அமைப்பு ஒடுக்கப்பட்ட 80% முஸ்லீம் பட்டியல் சமூகம் மற்றும் இதர பிற்படுத்தப்பட்ட முஸ்லீம்களின் கவலைகளை பிரதிபலிக்கிறது. இந்த அமைப்பின் நிறுவனர் *அலி அன்வர்* ஆவார். அலி அன்வர், *அன்சாரி* (நெசவாளர் சாதி)யின் பிற்படுத்தப்பட்ட வகுப்பு முஸ்லீம் ஆவார்.
# பஸ்மந்தா விளிம்புநிலை முஸ்லீம் முன்னணி

## வரலாறு

தலித் முஸ்லீம்கள் மீது உயர்சாதி *அஷ்ரப்* முஸ்லீம்களால் சாதிய ஒடுக்குமுறையை அவதானித்த பின்னர் அலி அன்வார் இந்த அமைப்பை நிறுவினார். இதனால் அலி அன்வர் இந்தியப் பொதுவுடமைக் கட்சி (மார்க்சிஸ்ட்) உடன் இணைந்தார். தலித் முஸ்லீம்களின் அவலநிலை மற்றும் இந்தியாவில் உள்ள உயர்சாதி "அஷ்ரஃப்" முஸ்லீம்களின் முழுமையான புறக்கணிப்பு மற்றும் பாகுபாடு குறித்து விழிப்புணர்வைக் கொண்டுவரும் சமூக சீர்திருத்த அமைப்புகளின் தளர்வான கூட்டணியை அவர் கூட்டினார். *மஹாஸ்* என்பது இந்தியாவின் பல்வேறு மாநிலங்களில் இருந்து, குறிப்பாக பீகார், உத்தர பிரதேசம், ஜார்கண்ட் மற்றும் மேற்கு வங்காளம் போன்ற பல தலித் மற்றும் இதர பிற்படுத்தப்பட்ட சாதி முஸ்லீம் அமைப்புகளின் பரந்த முன்னணியாகும்.
# பஸ்மந்தா விளிம்புநிலை முஸ்லீம் முன்னணி

## நோக்கங்கள்

தனிப்பட்ட சட்டம், இடஒதுக்கீடு மற்றும் தேர்தல் அரசியல் முன்னுரிமை மற்றும் தலித் முஸ்லிம்களை உடல்ரீதியாக தாக்கும் அதிகாரிகளுக்கு எதிராக சட்ட நடவடிக்கை எடுக்க வேண்டும் என்ற கோரிக்கைகள் தொடர்பாக பஸ்மந்தா முஸ்லீம் மஹாஸ் தலித் முஸ்லிம்களுக்காக வாதிடுகிறது. தலித் முஸ்லிம்கள் தங்கள் இறந்தவர்களை அடக்கம் செய்வதற்கான உரிமைகளுக்கும் போராடுகின்றனர்.  
அறிஞர் பாப்பியா கோஷ், மஹாஸ் பாலினப் பிரச்சினைகளைத் தீர்க்கவில்லை என்றும், பந்தா முஸ்லீம் பெண்கள் பர்தா போட்டுக் கொள்ள வேண்டும் என்று எதிர்பார்க்கிறார்கள் என்றும் *அஷ்ரஃப்* (மேல் சாதி முஸ்லீம்கள்) பெண்கள் தயங்காமல் அதைக் கைவிடலாம் என்றும் குறிப்பிட்டுள்ளார்.
# பஸ்மந்தா விளிம்புநிலை முஸ்லீம் முன்னணி

## வரவேற்பு

இந்தியாவில் உள்ள உயர்சாதி முஸ்லிம்கள் மஹாஸ் மக்களை "இஸ்லாமுக்கு எதிரான மதவெறியர்கள்" என்று முத்திரை குத்த முயன்றனர். இது அவர்களுக்கு எதிரான பிரச்சாரத்தின் ஒரு வடிவமாக மஹாஸ் எதிர்ப்பு தெரிவிக்கிறது.
# கொல்கத்தா கிறித்துமசு விழா

**கொல்கத்தா கிறித்துமசு விழா** (*Kolkata Christmas Festival*) என்பது, இந்தியாவில் கொல்கத்தாவின் பூங்கா சாலையில் ஆண்டுதோறும் திசம்பர் மாதத்தில் நடைபெறும் இந்தியாவின் மிகப்பெரிய அர்ப்பணிக்கப்பட்ட நத்தார் திருவிழாக்களில் ஒன்றாகும். தூய சவேரியார் கல்லூரியில் தொடங்கி ஜவகர்லால் நேரு சாலை வரை வண்ண மின் விளக்குகளால் கருப்பொருள் ஒன்றை மையப்படுத்தி அலங்கரிக்கப்படுகிறது. சமீபத்திய ஆண்டுகளில் இந்த அலங்கார வளைவுகள் மேலும் சிலதூரம் வரை நீட்டிக்கப்பட்டுள்ளது. பூங்கா தெருவில் உள்ள முல்லிக் சந்தை குறுக்கு வரையிலும் ஜவகர்லால் நேரு சாலையின் ஒரு பகுதியான கதீட்ரல் சாலையில் உள்ள செயின்ட் பால் கதீட்ரல் வரையிலும் அலங்கார வளைவுகள் தற்போது அமைக்கப்படுகின்றன. கொண்டாட்ட நிகழ்வுகள் விளக்கு அலங்காரத்தின் மற்றொரு பகுதி காமாக் தெருவில் உள்ள வர்தன் சந்தை வரையும் நீட்டிக்கப்பட்டுள்ளது. இந்த கருப்பொருளினை மையப்படுத்திய அலங்கார விளக்குகள் அருகிலுள்ள நகரமான சந்தன்நகரைச் சேர்ந்த கைவினைஞர்களால் வடிவமைக்கப்படுகிறது.  
பூங்கா சாலையில் உள்ள ஆலன் பூங்காவில் இசைக்குழுக்கள் மற்றும் பல்வேறு பாடகர் குழுக்கள் மேடையில் நிகழ்ச்சியினை நடத்துகின்றனர். சுமார் 500 பள்ளிக் குழந்தைகள் பங்கேற்கும் இரண்டு மணி நேரக் கிறித்துமசு அணிவகுப்பும் ஏற்பாடு செய்யப்படுகின்றது.
# கொல்கத்தா கிறித்துமசு விழா

## துவக்கம்

கொல்கத்தா கிறித்துமசு விழா 2011ஆம் ஆண்டு மேற்கு வங்க அரசின் சுற்றுலாத் துறையால் கிறித்துவ சமூகத்துடன் இணைந்து தொடங்கப்பட்டது.  
இந்த விழா மேற்கு வங்க முதல்வர் மம்தா பானர்ஜியின் யோசனையின் கீழ் கொண்டாடப்பட்டது. மேற்கு வங்காள அரசு, கொல்கத்தா மாநகராட்சி, கொல்கத்தா காவல்துறை மற்றும் சில தனியார் அமைப்புகளின் கூட்டு முயற்சியின் விளைவாக இந்த திருவிழா கொண்டாடப்பட்டது.
# கொல்கத்தா கிறித்துமசு விழா

## திருவிழா

2017ஆம் ஆண்டு கொல்கத்தா கிறித்துமசு விழா திசம்பரில் 22 முதல் 30 வரை நடைபெற்றது. இது ஆரம்பத்தில் கிறித்துப் பிறப்பு தினத்தைச் சார்ந்து கொண்டாடப்பட்டது. ஆனால் பின்னர் சில காலம் கூடுதலாக நீட்டிக்கப்பட்டது.  
பூங்கா சாலையில் உள்ள ஆலன் பூங்காவில் திருவிழா நடத்தப்படுகிறது (அன்னை தெரசா சரனி என்று பெயர் மாற்றப்பட்டது). பூங்கா சாலையில் கிறித்துமசு மற்றும் புத்தாண்டு கொண்டாட்டங்களின் போது ஒரு வழிப்பாதையாக மாற்றப்படும். திருவிழாவின் போது நேரலை இசை நிகழ்ச்சிகள் நடைபெறும் மையமாக ஆலன் பூங்கா உள்ளது.  
கலிம்போங்கிலிருந்து மருத்துவர் கிரகாம்சு கோம்சு பள்ளியின் பாடகர் குழு, கல்கத்தா இசைப் பள்ளி, பாடகர்கள் இசை நிகழ்ச்சிகளை நிகழ்த்தினர். உஷா உதூப், *பேர்பூட்*, *கிராசுவிண்ட்சு, ஒரியண்ட் எக்சுபிரசு* போன்ற குழுக்கள் பல ஆண்டுகளாக நேரலை இசை நிகழ்ச்சிகளை நடத்தி வருகின்றன.  
பூங்கா சாலை-கேமாக் சாலை சந்திப்பில் அமைந்துள்ள அன்னை தெரசா சிலைக்கு அருகில் பெரிய அளவிலான கிறித்துமசு மரம் வைக்கப்படும். பூங்கா சாலையில் கிறித்துமசு முதல்நாள், கிறித்துமசு நாள், புத்தாண்டு முதல்நாள் மற்றும் புத்தாண்டு தினங்களில், உல்லாசப் பயணிகள் சுதந்திரமாக நடக்கவும், ஒருவரையொருவர் சந்தித்து வாழ்த்துக் கூறவும் வகையில் சாலை 'நடைப் பயணத்திற்கு மட்டும்' பயன்படும் வகையில் போக்குவரத்திற்குத் தடைசெய்யப்படும்.
# கொல்கத்தா கிறித்துமசு விழா

## மேலும் பார்க்கவும்

- கிறிஸ்துமஸ் மற்றும் விடுமுறை கால அணிவகுப்புகளின் பட்டியல்
# மதாரி பாசி

**மதாரி பாசி**இந்திய விவசாயிகளின் போராட்ட இயக்கமானஏகா இயக்கத்தின்தலைவராக இருந்தவராவார்.
# மதாரி பாசி

## வரலாறு

இந்தியத் தேசிய காங்கிரசின்ஒரு கிளை இயக்கமான ஏகா இயக்கம்,ஒத்துழையாமை இயக்கம் மற்றும் கிலாபத் இயக்கத்துடன தொடர்புடையதாகும். ஆனால் நாடு தழுவிய ஒத்துழையாமை இயக்கத்தில் காங்கிரசு முனைப்பாக இருந்தபோது, ஏணோ ஏகா இயக்கத்தையும் அதன் உறுப்பினர்களான விவசாயிகளையும் புறக்கணிக்க தொடங்கியது.இந்த சமயத்தில்தான் மதாரி பாசி, ஏகா இயக்கத்தில் ஈடுபட்ட விவசாயிகள் மற்றும் குத்தகைதார்களிடையே ஒரு வளர்ந்துவரும் தலைவராக அடிமட்ட அளவிலிருந்தே தன்னை நிலைநிறுத்திக் கொண்டார்.இவர் மத மற்றும் சாதிய வேறுபாடுகளின்று அனைத்து விவசாயிகளையும் ஒருங்கிணைத்தார்.
இதன்மூலம் இவர் ஏகா இயக்கத்தை வன்முறைப் பாதையில் நடத்தி சென்று, சுற்றுவட்டாரத்தில் சமூக அடுக்குகளில் மேல் நிலையில் இருந்த நில உடமையளர்களாயிருந்த ஜமீன்தார்களையும், அவர்களின் ஏவாலாட்களாக கருதப்பட்ட கரிந்தாக்களையும், தாலுக்தார்களையும், தேகாதர்களையும் கடுமையாகத் தாக்கி, அவர்களது சொந்த வீடுகளிலேயே சிறைப்படுத்தினார்.இதன்மூலம் குத்தகைதாரர்கள் மற்றும் விவசாயிகளுக்கு நில உரிமைகளையும் விநியோகிக்கத் தொடங்கினார்.இதனால் இவரது பெயரும் இயக்கத்தின் பெயரும் இந்த பகுதிகளில் பெரும் அச்சத்துடன் பார்க்கப்பட்டது.
கிலாபத் இயக்கத்துடன்இணைந்து ஏகா இயக்க உறுப்பினர்கள் நடத்தும் வன்முறைச் செயல்பாடுகளைப் பற்றி கேள்விப்பட்ட, காந்தி
ஏகா இயக்கத்திலிருந்து தன்னைத் விடுவித்துக் கொண்டார். இதன்மூலம் காங்கிரசின் ஆதரவையும் இழந்த பிறகு, பிரித்தானிய காலனித்துவ அதிகாரிகளுக்கு ஏகா இயக்கத்தை அடக்குவது மிகவும் சுலபமாகிவிட்டது.பிரித்தானிய காலனித்துவ அதிகாரிகளின் ஒடுக்குமுறைக்குப் பிறகு
கிட்டத்தட்ட 1922ம் ஆண்டில் இவ்வியக்கம் முற்றிலுமாக ஒடுக்கப்பட்டது.இதனால் உத்தரப்பிரதேசத்தின் காடுகளுக்குள்ளே மறைந்து வாழத் தொடங்கிய மதாரி பாசி இவரது ஏகா இயக்கத்தைச் சார்ந்த விவசாயிகளை இந்துஸ்தான் சோசலிஸ்ட் குடியரசுக் கட்சியுடன்இணைக்க முயற்சித்தார். இவரை உயிருடனோ இறந்த நிலையிலோ காட்டிக்கொடுத்தால் ரூ.1000 வரை சன்மானம் அளிக்க பிரிட்டீஷ் அதிகாரிகள் தயாராக இருந்தாலும் கடைசி வரை அவர்களிடம் சிக்காமல் தலைமறைவாக வாழ்ந்த மதாரி பாசி 1931ஆம் ஆண்டு மார்ச் 27 அல்லது 28 அன்று இயற்கையாகவே மரணமடைந்தார் என்று பொதுவாக நம்பப்படுகிறது.
# நர்மதாபுரம் தொடருந்து நிலையம்

**நர்மதாபுரம் தொடருந்து நிலையம்** (**Narmadapuram Railway Station**) இந்தியாவின் மத்தியப் பிரதேச மாநிலத்தில் உள்ள நர்மதாபுரம் நகரத்தில் செயல்படும் தொடருந்து நிலையம் ஆகும். முன்னர் இந்நிலையத்திற்கு ஹோசங்காபாத் தொடருந்து நிலையம் எனப்பெயர் இருந்தது. சனவரி 2023இல் இதன் பெயர் நர்மதாபுரம் தொடருந்து நிலையம் எனப்பெயர் மாற்றம் செய்யப்பட்டது.இது போபால்-நாக்பூர் இருப்புப் பாதை இடையே உள்ளது. நர்மதாபுரத்திலிருந்து 18 கிலோ மீட்டர் தொலைவில் இட்டார்சி தொடருந்து சந்திப்பு நிலையம் உள்ளது.
# நிசாகந்தி நடன விழா

**நிசாகந்தி நடன விழா** (*Nishagandhi Dance Festival*) என்பது கேரள சுற்றுலாத் துறையால் ஏற்பாடு செய்யப்பட்டு, திருவனந்தபுரம் கனகக்குன்னு அரண்மனையில் உள்ள நிசாகந்தி சுற்றுமாளிகையரங்கில் ஆண்டுதோறும் நடைபெறும் பாரம்பரிய நடனத் திருவிழாவாகும். இந்த நடனத் திருவிழா ஒரு வாரக் காலம் கொண்டாடப்படுகிறது. இத்திருவிழா வழக்கமாக ஒவ்வொரு ஆண்டும் சனவரி மாதக் கடைசி வாரத்தில் நடைபெறும்.  
இத்திருவிழாவின் போது கதக், பரதநாட்டியம், ஒடிசி, குச்சிப்புடி, மணிப்புரி மற்றும் கதகளி போன்ற இந்தியப் பாரம்பரிய நடன நிகழ்ச்சிகள் நடைபெறும். மேலும், அரண்மனைக்குள் கதகளி விழாவும் நடத்தப்படுகிறது.  
நிசாகந்தி புரசுகாரம் அல்லது நிசாகந்தி விருது 2013ஆம் ஆண்டு முதல் திருவிழாவின் போது வழங்கப்படுகிறது. பரதநாட்டிய நடனக் கலைஞரான மிருணாளினி சாராபாய் இந்த விருதை முதன் முதலில் வென்றவர் ஆவார். இந்த விருதினை இலலிதா ஜெ. இராவ் (2014), பத்மா சுப்ரமணியம் (2015), இளையராஜா (2016), பாரதி சிவாஜி (2017), வி. பி. தனஞ்சயன் & சாந்தா தனஞ்சயன் (2018), கலாமண்டலம் க்ஷேமாவதி (2019), சி. வி. சந்திரசேகர் (2020) உள்ளிட்டோர் பெற்றுள்ளனர்.
# உபாத்தியாயா

**உபாத்தியாயா** (*Upadhyay*) என்பது "ஆசிரியர்" எனப் பொருள்படும் சமசுகிருத சொல்லாகும். இது பொருள் *உபா* 'உடன், கீழ்' + *அதியா* 'படித்தல்' எனப் பொருள் கொள்ளப்படுகிறது. இது பிராமணப் குடும்பப் பின்னொட்டு பெயராகப் பயன்படுத்தப்படுகிறது.
# உபாத்தியாயா

## குறிப்பிடத்தக்கவர்கள்

- அமர் உபாத்தியாயா, இந்திய மாதிரி கலைஞர், திரைப்படம் மற்றும் தொலைக்காட்சி நடிகர்
- அமோத் பிரசாத் உபாத்தியாயா (பிறப்பு 1936), நேபாள சமூக சேவகர் மற்றும் அரசியல்வாதி
- அயோத்தி பிரசாத் உபாத்தியாயா (1865-1947), இந்தி இலக்கிய எழுத்தாளர்
- பிரம்மபந்தவ் உபாத்தியாயா (1861-1907), பெங்காலி பிராமணர், இந்திய சுதந்திரப் விடுதலை வீரர் காளிசரண் பானர்ஜியின் மருமகன்
- சபிலால் உபாத்தியாயா (1882–1980), நேபாளி பிராமணர் (பஹுன்), அசாம் பிரதேச காங்கிரசு குழுவின் முதல் தலைவர் (தேர்ந்தெடுக்கப்பட்டவர்)
- சிந்தன் உபாத்தியாயா (பிறப்பு 1972), இந்தியக் கலைஞர், 2015-ல் கொலைக் குற்றம் சாட்டப்பட்டார்
- சந்திரிகா பிரசாத் உபாத்தியாயா, இந்திய அரசியல்வாதி
- தீன்தயாள் உபாத்தியாயா (1916-1968), இந்திய அரசியல்வாதி மற்றும் சிந்தனையாளர், பாரதிய ஜன சங்கத்தின் அரசியல் கட்சியின் இணை நிறுவனர்
- தர்சன் உபாத்தியாயா, கனடாவில் பிறந்த அமெரிக்க ஸ்போர்ட்ஸ் வீரர்
- அரிலால் உபாத்தியாயா (1916-1994), குசராத்தி எழுத்தாளர்
- ஹேமா உபாத்யாய் (1972-2015), 1998 முதல் இந்தியாவின் மும்பையில் வாழ்ந்த இந்தியக் கலைஞர்
- கேதார் நாத் உபாத்தியாயா, உச்ச நீதிமன்றத்தில் நேபாள தலைமை நீதிபதி
- கிஷோர் உபாத்தியாயா, இந்திய அரசியல்வாதி
- கிருஷ்ணகாந்த் உபாத்தியாயா (பிறப்பு 1986), உத்தரப் பிரதேசத்தைச் சேர்ந்த துடுப்பாட்ட வீரர்
- லலித் உபாத்யாய், இந்திய ஃபீல்ட் ஹாக்கி வீரர், இந்தியத் தேசிய அணியின் ஒரு பகுதி
- முனீஸ்வர் தத் உபாத்தியாயா, இந்திய அரசியல்வாதி, இந்திய விடுதலைப் போராட்டத்தின் தலைவர்
- இராம் கிங்கர் உபாத்தியாயா, இந்திய வேதங்களில் அறிஞர் மற்றும் பத்ம பூசண் விருது பெற்றவர்
- சாம்ராட் உபாத்தியாயா, ஆங்கிலத்தில் எழுதும் நேபாள எழுத்தாளர்
- சதீசு உபாத்தியாயா (பிறப்பு 1962), பாரதிய ஜனதா கட்சியின் தில்லி பிரிவின் தலைவர்
- சீமா உபாத்தியாயா (பிறப்பு 1965), இந்திய அரசியல்வாதி, பகுஜன் சமாஜ் கட்சியைச் சேர்ந்தவர்
- சைலேந்திர குமார் உபாத்தியாயா, நேபாள தூதர் மற்றும் அரசியல்வாதி
- ஸ்ரீகிருஷ்ண உபாத்தியாயா (பிறப்பு 1945), நேபாள பொருளாதார நிபுணர்
- உமேசு உபாத்தியாயா, இந்தியத் தொலைக்காட்சி செய்தியாளர் மற்றும் ஊடக நிர்வாகி
- விகாசு உபாத்தியாயா(பிறப்பு 1975), இந்திய அரசியல்வாதி, அகில இந்திய இளைஞர் காங்கிரசின் பொதுச் செயலாளர்
# உபாத்தியாயா

## சமண மதத்தில்

சமண மதத்தில், ஒரு ஆச்சார்யாவிற்குப் பிறகு ஒரு சமண துறவி வரிசையில் ஒரு *உபாத்யாய* இரண்டாவது உயர்ந்த தலைவர் ஆவார். நமோகர் மந்திரத்தின் நான்காவது *சுலோகம்* *நமோ உவ்வாஜாயனம்* *என்று* கூறுகிறது. இதன் பொருள் அனைத்து உபாத்தியாயர்களுக்கும் வணக்கம் என்பதாகும்.
# உபாத்தியாயா

## மேலும் பார்க்கவும்

- நியூபேன்
- உப்ரீதி
- உபமன்யு
- ஜா
- மிஸ்ரா
# உடன்பால்

**உடன்பால்** (*Udanpaal*) என்பது 2022 ஆம் ஆண்டு வெளிவந்த இந்திய தமிழ் நகைச்சுவை நாடகத் திரைப்படமாகும். இப்படத்தை கார்த்திக் சீனிவாசனால் இயக்கினார். இதில் லிங்கா , காயத்ரி, விவேக் பிரசன்னா ஆகியோர் முக்கிய வேடங்களில் நடித்தனர். இப்படம் 2022 திசம்பர் 30 அன்று ஆஹா தமிழில் வெளியிடப்பட்டது.
# உடன்பால்

## கதைச்சுருக்கம்

இரு மகள்களையும், ஒரு மகளையும் கொண்ட ஒரு சாமானிய தந்தை உள்ளார். அவரது எதிர்பாராத மரணத்தைக் கொண்டு தங்கள் கடன் சிக்கல்களில் இருந்து மீள நினைக்கிறார்கள் பிள்ளைகள். உறவுகளின் மேன்மையானது பணம் கிடைக்கும்போது சட்டென கீழ்மையை சந்திக்கும் என்பதை அவல நகைச்சுவையாக கதை கூறுகிறது.
# உடன்பால்

## நடிகர்கள்

- பரமாவாக லிங்கா
- கண்மணியாக காயத்ரி
- முரளியாக விவேக் பிரசன்னா
- பிரேமாவாக அபர்னதி
- விநாயகமாக சார்லி
- பார்த்திபனாக தீனா
- விகானாக தர்சித் சந்தோஷ்
- மயில்சாமி
# உடன்பால்

## தயாரிப்பு

படக் குழுவினர் முழு படத்தையும் ஒரே இடத்தில் ஒரே கட்டமாக படமாக்கினர். 2022 திசம்பர் தொடக்கத்தில், படத்தின் தயாரிப்பாளர்கள் இப்படத்தை திரையரங்கில் வெளியிடாமல் ஆஹா தமிழ் தளத்தில் வெளியிட முடிவு செய்ததாக அறிவித்தனர்.
# உடன்பால்

## வரவேற்பு

திரைப்படம் 2022 திசம்பர் 30 அன்று ஆஹா தமிழ் தளத்தில் வெளியிடப்பட்டது. வெளியீட்டிற்கு முந்தைய வாரத்தில் விமர்சகர்களிடமிருந்து விமர்சனங்கள் வெளிவரத்துவங்கின. *தி டைம்ஸ் ஆஃப் இந்தியா*வைச் சேர்ந்த ஒரு விமர்சகர் எழுதினார், "இது போன்ற ஒரு நகைச்சுவையான, புதுமையான குடும்ப நாடகப் படத்தை அடிக்கடி பார்க்க கிடைப்பது அரிது". விமர்சகர் மணிகண்டன் கே.ஆர் எழுதிய விமர்சனத்தில், "இயக்குநர் கார்த்திக் சீனிவாசனின் *உடன்பால்* ஒரு விதிவிலக்காக சிறப்பாக உருவாக்கப்பட்ட அவல நகைச்சுவை நாடகப்படமாகும். இது நம்மை சிரிக்க வைக்கும் அதே வேளையில், ஒழுக்கம், நன்றியுணர்வு, அன்பு என்று வரும்போது தனிநபர்களின் தரம் மோசமடைவதைப் பற்றியும் சிந்திக்க வைக்கிறது". *தி இந்து* மற்றும் *நக்கீரன்* ஆகியவற்றின் விமர்சகர்களும் படத்திற்கு நேர்மறையான விமர்சனங்களை அளித்தனர்.